text: Enkle råd kan sikre ferien 
  07 juni 2011 kl. 14.58
  Flere og flere får brug for hjælp under bilferien i udlandet. En række enkle råd kan gøre turen mere sikker og sjov.
   
  I 2010 fik Falck et kald fra godt 4100 danskere i udlandet ? en stigning fra cirka 3900 året før. 
  - Man kan selvfølgelig ikke gardere sig mod alt, men god planlægning kan gøre bilferien noget nemmere, og det er faktisk ikke så mange ting, man skal huske, for at bilturen bliver både sikker og sjov for børn og voksne, siger Heino Svenningsen, der er redningschef i Falck.
  Han og Falck har her samlet en række gode råd til ferierende bilister:
  Det er dog altid en god idé at medbringe:
  ? Advarselstrekant.
  ? Forbindingskasse.
  ? Ildslukker.
  ? Lommelygte med friske batterier.
  ? Reservedelspakke - især til østlandene - spørg eventuelt din forhandler eller mekaniker, hvilke dele du bør medbringe.
  ? Bilens instruktionsbog.
  ? Værktøj.
  ? 2 sæt bilnøgler, som to forskellige personer opbevarer
  ? Hvis uheldet skulle være ude, er det en god idé at medbringe en liste over bilforhandlere og værksteder, hvis bilmærket ikke er så udbredt i det pågældende land. I Østeuropa er det uomgængeligt.
  ? En gul refleksvest, som er lovpligtig at have i bilen i mange lande i Europa
   
  Gode råd før rejsen: 
  ? Vær frisk og udhvilet, inden du kører.
  ? Undgå så vidt mulig at vende om på nat og dag ved at udsætte eller droppe nattesøvnen. Trætte bilister kan være livsfarlige for dem selv og for andre.
  ? Tag bestik af vejrforholdene.
  ? Pas på pillerne - en del medicin indeholder stoffer, der sløver reflekserne.
  ? Pak bilen fornuftigt. Sørg for at penge, pas og papirer altid er ved hånden, og at toiletsager og skiftetøj er til at finde, uden at bilen skal endevendes.
  ? Hvis bagagen fylder meget, kan man med fordel pakke en del af tøjet i plastikposer, som let kan stuves ned mellem kufferter og placeres i bagagerummets hjørner.
  ? Placer den tungeste bagage så langt inde i bagagerummet som muligt. Så undgår du, at bilens styreegenskaber påvirkes alt for meget. ? Planlæg ruten nøjagtigt, så du ved, hvor der med fordel kan holdes pauser.
  ? Tjek batteriet ? det kommer på arbejde med masser af strømforbrug på hele turen, eksempelvis sluger klimaanlæg sluger en del strøm.
  ? Reservehjul bør tjekkes - rigtig mange biler i dag har slet ikke noget reservehjul. Snak med din dækmand inden turen om et evt. nødhjul.
  Gode råd under rejsen:
  ? Afsæt godt med køretid til rejsemålet. Hold pause mindst hver anden time. Bare ti minutter på en rasteplads gør underværker. Luft bilen ud, mens du holder pause.
  ? Drik meget væske - helst vand - og spis let.  Maden fordøjes langsomt, når man sidder bag rattet.
  ? Rygning under køreturen frarådes. Nikotin hæmmer blodets evne til at transportere ilt.
  ? Pas på ikke at overskride bilens lasteevne. Husk at en tungt lastet bil ændrer køreegenskaber og har en meget længere bremselængde end normalt.
  Tænk på børnene:
  ? Sørg for at børnene sidder godt og kan se ud af vinduet. Små børn skal sidde i godkendte barnestole.
  ? Medbring puder til at støtte hovedet på et sovende barn
  ? Hold hyppige pauser. Hellere mange korte pauser end få lange.
  ? Pas på varmen. Sørg for at have solgardiner til at skærme mod solen. Især små børn skal hyppigt tilbydes noget at drikke. Vand er bedst.
  ? Vær opmærksom på køresyge hos børnene. Giv aldrig børnene medicin mod køresyge uden at have talt med en læge først.
  ? Husk køkkenrulle, toiletpapir, våde klude og at have skiftetøj inden for rækkevidde.
  ? Musik og historier på bånd/CD er god underholdning for selv helt små børn.
  